המוזיאון לאומנויות ולמקצועות

[[מטוטלת פוקו תלויה ממרכז כיפת הכנסייה לשעבר, במוזיאון לאמנויות והמקצועות]]
מוזיאון האֻמָּנוּיות והמקצועות (בצרפתית: Musée des Arts et Métiers) הוא מוזיאון הממוקם בפריז, צרפת, ובו שוכן האוסף של הקונסרבטואר הלאומי לאֻמָּנוּיות ולמקצועות (Conservatoire National des Arts et Métiers, CNAM – מוסד צרפתי להשכלה גבוהה המוקדש לקידום המחקר המדעי והתעשייתי).

== היסטוריה ==
המוזיאון נוסד בשנת 1794 כמחסן לשימור מכשירים והמצאות מדעיים, על-פי הצעתו של אנרי גרגואר (Henri Grégoire), ראש מנזר ואחד ממנהיגי המהפכה הצרפתית, להקים "מחסן עבור מכשירים, מכונות, מודלים, כלים, רישומים, תיאורים וספרים בכל תחומי האומנויות והמסחר". המוזיאון נפתח רשמית בשנת 1802.

מאז היווסדו, שוכן המוזיאון במנזר הנטוש של סן-מרטן-דה-שאן (Saint-Martin-des-Champs) שברחוב ראומור (Rue Réaumur), ברובע השלישי של פריז. יסודות המבנה הרומנסקי הונחו בסביבות 1059, והכנסייה הוקדשה ב-1067, אך לאחר המהפכה ננטש המקום. בשנות התשעים של המאה ה-20 עבר המוזיאון שיפוצים נרחבים, ונעשו תחתיו חפירות ארכאולוגיות. החפירות חשפו בית קברות גדול, ובו כמאה ארונות קבורה מגבס, מהמאות השישית ועד התשיעית לספירה.

המוזיאון, שפורס את תולדות הטכנולוגיה, בנוי סביב שבעה נושאים מרכזיים: מכשירים מדעיים, חומרים, בנייה, תקשורת, אנרגיה, מכניקה ותחבורה. כמו כן, התצוגה מחולקת לארבעה פרקי זמן מרכזיים: לפני 1750, בין השנים 1750–1850 (הולדת המכניזם), 1850-1950 (התפשטות התיעוש), ומאז 1950 ועד ימינו (שינויי העולם בן זמננו).

באוסף מוצגים מכשירים היסטוריים שונים, למן האצטרולב, מכונת הדפוס ומכשירי ניווט, חישוב ומדידה מוקדמים, דרך מעבדות מחקר של מדענים מפורסמים כלבואזיה, מכוניות ראשונות, אב-טיפוס של כלי טייס מהמאה ה-19, מצלמות ישנות, אוטומטים לנגינה, ועד מכשירים מדעים מהמאה ה-20.

באוסף המוזיאון נכללה גם מטוטלת פוקו, אך היא הועברה לפנתאון בשנת 1995, וכעת מוצג בו העתק. 

בחצר המוזאון מצוי העתק של פסל החירות ובתוך המוזיאון נמצאים מספר דגמים שלו.

המוזיאון מופיע בספרות ברומן המטוטלת של פוקו מאת אומברטו אקו, שם נפתחת עלילת הספר, ושם מתרחשת סצנת השיא שלו. 

למוזיאון תחנת מטרו סמוכה, הנושאת את שמו (Arts et Métiers), ועוברים בה קווי הרכבת 3 ו-11, כאשר רציפי קו 11 מעוצבים ברוח הטכנולוגיה של המאה ה-19.

==תמונות נוספות==
{| align=right
|<gallery widths="120px" heights="140px" perrow="3">
תמונה:Musée des Arts et Métiers - Avion III de Clément Ader.jpg|"מטוס III" מ-1897 של קלמנט אדר במוזיאון לאמנויות ולמקצועות בפריז
תמונה:La chapelle du Musée des Arts et Métiers.jpg|מבט על כלי תעופה ישנים שמוצגים באזור הכנסייה לשעבר
תמונה:Lama robot CACM-film74.jpg|רובוט צרפתי שיועד לחקר מארס, 1999
</gallery>
|}

{| align=right
|<gallery widths="120px" heights="140px" perrow="4">
תמונה:Globe-IMG 0498.jpg
תמונה:Laboratoire de Lavoisier CNAM-film69.jpg|שחזור מעבדתו של לבואזיה
תמונה:Musée des Arts et Métiers -Statue of Liberty plaster mockup circa 1880.jpg|דגם של הסדנה שייצרה דגם גבס של פסל החירות.
תמונה:Musee-des-Arts-et-Metiers.jpg|רחבת הכניסה למוזיאון
</gallery>
|}

=== מצלמות היסטוריות באוסף התקשורת ===
{| align=right
|<gallery widths="120px" heights="140px" perrow="3">
תמונה:Musée des Arts et Métiers - Appareil photographique dit 'Photo-Album' de Cadot. 1891.jpg|מצלמת "אלבום-תמונות" של קדו, 1891
תמונה:Musée des Arts et Métiers - Appareil photographique dit «Photo-Cravate» de Léon Bloch 1890.jpg|"מצלמת-עניבה" של לאון בלוך, 1890
תמונה:Musée des Arts et Métiers - Appareil photographique dit «Photo-Carnet» de Rudolph Krügener, 1888.jpg|"מצלמת פנקס" של רודולף קרוגנר, 1888
תמונה:Fusil de Marey p1040353.jpg|"רובה הצילום" שהמציא אטיין-ז'ול מארה לצילום תנועה
תמונה:Musée des Arts et Métiers - Chambre à tiroir pour daguerréotype.jpg|קופסה לטיפול בדאגרוטיפים
תמונה:Musée des Arts et Métiers - Chambre-laboratoire dite 'Dubroni' de Jules Bourdin, 1864.jpg|מצלמה בשם "דוברוני" של ז'ול בורדן, 1864
</gallery>
|}

 
==קישורים חיצוניים==

* 

* [https://web.archive.org/web/20090809170629/http://itotd.com/articles/264/the-conservatoire-des-arts-et-metiers/ המוזיאון לאמנויות ולמקצועות]

== הערות שוליים ==

קטגוריה:פריז: כנסיות
אמנויות
קטגוריה:הרובע השלישי של פריז
קטגוריה:פריז: מבנים היסטוריים